### Beslutning

Godkendt.

### Sagsfremstilling

## Resume og sagens baggrund

Forslag til Lokalplan nr. 584 har været offentligt fremlagt i 4 uger. Der er modtaget et høringssvar, hvilket ikke giver anledning til ændringer af planforslaget. Sagen lægger op til Teknik- og Miljøudvalgets endelige vedtagelse af lokalplan og tilknyttet udbygningsaftale.

Kommunalbestyrelsen godkendte Forslag til lokalplan nr. 584 på mødet den 29. marts 2023.

## Indstillinger

Chefen for Plan, Byg og Miljø indstiller, at:

1. Forslag til lokalplan nr. 584 vedtages endeligt til offentlig bekendtgørelse.
2. Frivillig udbygningsaftale om anlæg af adgangsvej til lokalplanområdet godkendes endeligt.
3. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

*Lokalplanens formål*Det er lokalplanens formål

1. at skabe et attraktivt boligområde med mulighed for at opføre tæt-lav bebyggelse
2. at fastlægge de overordnede principper for veje og stier således, der sikres en struktur
    for kvarterets udvikling samt et trygt og trafiksikkert miljø og adgang til områdets natur
3. at sikre et boligområde med et grønt præg, hvor naturbeskyttelsesinteresser og landskab
    indtænkes i områdets disponering.

*Om lokalplanen, jf. bilag 1*Vejadgang til lokalplanområdet etableres som privat fællesvej over kommunalt ejet areal fra Lupinvej med udgangspunkt i den nuværende vej Klosterlunden. Denne vej føres videre gennem lokalplanområdet som stamvej (privat fællesvej), hvorfra fordelingsvej og mindre boligveje ud, jf. lokalplanens kortbilag. [adresse] kan på sigt forlænges som alternativ adgangsvej til området, jf. udviklingsskitse fra kommuneplanen i lokalplanens indledning. Der anlægges fortov og sti langs stamvejen og fortov langs fordelingsvej. Derudover etableres landskabelige stier på fællesarealer med adgang til [adresse] ad [adresse] nuværende indkørsel.

Centralt i området skabes en grøn kile, hvor de landskabelige kvaliteter trækkes ind i bebyggelsen, og i den sydøstlige del anlægges en større regnvands sø. Nyvangsgårdens have med velvoksne træer bevares, og de levende hegn fra gården definerer fx en boliggruppes kvarter. Selve gården nedrives.

Der kan opføres op til 152 tæt-lave boliger i form af rækkehuse i ét og to plan. Boliger i to plan
placeres langs stamvejen og på de højeste arealer, så stamvejen og højdepunkterne i terrænet
fremhæves. Lokalplanen indeholder bestemmelse om husenes placering i byggelinjer, der følger vejenes forløb, dog med forskydninger i husrækken, så der opnås en variation i bebyggelsen. Området opdeles i boliggrupper, hvor husene i hver gruppe opføres med ens farve på tage, således den samlede bebyggelse vil fremtræde mindre spættet i landskabet. Husene opføres med facader i tegl.

For at underbygge den sociale sammenhængskraft i boliggrupperne, brydes tre boligveje af
grønne opholdstorve i forbindelse med mindre sideværts forskydninger af gadeprofilet. Disse
torve med hævede flader kan tillige have en hastighedsdæmpende virkning og samtidig berige
den visuelle opfattelse af gaderummenes forløb.

Der er udarbejdet en beplantningsplan for veje og fællesarealer. Der plantes fx en bræmme af
træer i den nordlige del af området, som erstatter en mindre gren af kommuneplanens
økologiske forbindelse på dette sted. Boligparceller afgrænses mod vejareal af hækplantninger,
så gaderne fremstår grønne.

*Høringssvar, jf. bilag 2*Der er modtaget høringssvar fra ejerne af [adresse], der ligger udenfor lokalplanens område De er ikke tilfredse med, at deres adgangsvej (privat fællesvej) må forventes benyttet i udvidet omfang som sti for gående og cyklende, der passerer tæt ved deres bolig.

Man er desuden af den opfattelse, at lokalplanen overfører deres ejendom til byzone, hvilket ikke er tilfældet, da ejendommen ikke er omfattet af planen.

Det anbefales, at høringssvaret ikke giver anledning til ændringer af lokalplanen.

*Udbygningsaftale, jf. bilag 3*Projektudvikler har tilbudt at afholde samtlige omkostninger forbundet med etablering af tilkørsel til området fra [adresse]. I forlængelse heraf er der udarbejdet forslag til en udbygningsaftale i henhold til planlovens § 21 b (aftaler om udbygning af infrastruktur). Oplysning om, at der indgås en udbygningsaftale offentliggøres samtidig med planforslaget.

Udbygningsaftalen skal godkendes samtidig med lokalplanforslaget.

## Økonomiske konsekvenser

Ingen.